OnePlus One

One הוא טלפון חכם המיוצר ומשווק על ידי חברת OnePlus. המכשיר הוכרז ב-23 באפריל 2014. מכשיר זה הוא המכשיר הראשון מבית חברת OnePlus.

חומרה, תוכנה ועיצוב 

המכשיר מגיע בשני צבעים כשכל אחד מהם בעל נפח אחסון שונה: גרסת ה-16GB המוצעת בצבע לבן, וגרסת ה-64GB המוצעת בצבע שחור. 

גודל מסך המכשיר הוא 5.5 אינץ' ברזולוציית 1920X1080 (רזולוציית HD מלאה), היוצרת צפיפות פיקסלים של 401 פיקסלים לאינץ'.

המכשיר כולל את ערכת השבבים סנאפדרגון 801, הכוללת מעבד מרובע ליבות במהירות 2.5 ג'יגה הרץ, זיכרון RAM מסוג LPDDR3 בנפח 3GB, ומאיץ גרפי מדגם Adreno 330. 

המכשיר כולל מצלמה אחורית ברזולוציית 13 מגה פיקסל, הכוללת פלאש LED כפול, היכולה לצלם ברזולציית 4K. המצלמה הקדמית היא ברזולוציית 5 מגה פיקסל. למכשיר היו שני רמקולים באיכות מונו, והוא היה מצויד בקישוריות וויפי 802.11, בלוטות' 4.1, ג'י.פי.אס. ו NFC.

המכשיר כולל גרסה מותאמת אישית של רום ה- Cyanogen OS בגרסת 13, הכולל את מערכת ההפעלה אנדרואיד בגרסת 6.0.1 (Marshmallow)

סוללת המכשיר היא בנפח 3100 מיליאמפר לשעה.

המכשיר נמכר רשמית באתר החברה בלבד.

קישורים חיצוניים 

 
OnePlus One: חזק יותר מהגלקסי S5, זול יותר מהנקסוס של גוגל, באתר כלכליסט, 23 באפריל 2014

הערות שוליים

מכשירי טלפון חכמים
מכשירים שהושקו ב-2014
מכשירי אנדרואיד